Diari Oficial de la Generalitat Valenciana


Sumari del DOGV 1786, del 20-05-1992 (1992/824870)

RESOLUCIÓ de 22 d'abril de 1992, del Conseller d'Obres Públiques, Urbanisme i Transports, per la qual s'aprova definitivament la correcció proposada per l'Ajuntament de Torrent de les errades contingudes en el Pla General d'Ordenació Urbana vigent, d'acord amb el que s'expressa en el cos d'aquest escrit i en els termes de la proposta.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1786

Data del DOGV
:   20-05-1992

Secció del DOGV
:   ALTRES DISPOSICIONS

Número del document
:   1992/824870


Data del document
:   22-04-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 22 d'abril de 1992, del Conseller d'Obres Públiques, Urbanisme i Transports, per la qual aprova definitivament la correcció proposada per l'Ajuntament de Torrent de les errades contingudes en el Pla General d'Ordenació Urbana vigent, d'acord amb el que s'expressa en el cos d'aquest escrit i en els termes de la proposta.  
Vista la proposta efectuada per l'Ajuntament de Torrent relativa a la correcció de diferents errades descobertes en el Pla General d'Ordenació Urbana d'aquest terme municipal.  
Vist que mitjançant un acord del Conseller d'Obres Públiques, Urbanisme i Transports de 26 de gener de 1990 s'aprovà definitivament el Plà General d?Ordenació Urbana de Torrent.  
Vist que revisada la documentació del projecte aprovat es descobreix l'existència de diverses errades tant en la documentació escrita com en la documentació gràfica corresponent, que es poden resumir en:  
A) Errades en la documentació escrita.  
En la Memòria 1  
Hi ha un total de 65 errades, de les quals 61 corresponen a errades mecanogràfiques i omissions.  
Les 4 errades restants apareixen a les pàgines 104 i 106 en coeficients de sector, coeficients d'homogeneïtzació i aprofitament mitjà i discrepen dels quadres resum de dades per sector inclosos en el Pla General.  
En la Memòria 2  
Hi ha un total de 7 errades degudes totes elles a errades mecanogràfiques.  
En Normes Urbanístiques I  
Hi ha un total de 62 errades, llevat de les que es deuen a mecanografia i omissions. En la pàgina 148, disminueix l'amplària de les places d'aparcament que passen de 2,40 a 2,20 segons HD- 91, i a la pàgina 173 cal afegir les paraules «absència d'impacte ambiental». El text, doncs, resta així:  
«La implantació de les activitats que regula el Decret 2414/1961 requerirà la justificació de l'absència d'impacte ambiental».  
En la pàgina 126 se suprimeixen els paràmetres que distingien un tipus d'indústries d'altres. En concret, s'eliminen els paràmetres de nivell sonor de màxima potència, màxima instal·lada i nombre màxim de treballadors per a les indústries de les categories primera, segona i tercera.  
En Normes Urbanístiques II  
Hi ha un total de 25 errades de les quals les de les pàgines 281 i 285 es diferencien de la resta perquè no són mecanogràfiques.  
La correcció proposada a les pàgines 281 i 285 pretén eliminar la permissivitat d'altres tipologies d'habitatges unifamiliars i permetre únicament els habitatges unifamiliars aïllats en la zona d'urbanitzacions 8B i 8C. Aquesta correcció es justificada ja que els paràmetres d'edificació en les esmentades zones no preveuen mes que les condicions d'habitatge unifamiliar aíllat.  
En Normes Urbanístiques III  
Es tracta d'errades en fitxes d'unitats d'actuació i en sectors de sòl urbanitzable programat.  
No es corresponien els enunciats amb els continguts en les fitxes d'UA següents: UA 5-2, UA 6-3, UA 7-1, UA 7-3, UA 7-5, UA 7-7, UA 7-8, UA 7-11, UA 7-12.  
La fitxa d'UA 4-2, es corregeix íntegrament a causa d'una errada mecanogràfica. en la transcripció.  
En els sectors de Sòl Urbanitzable Programat, sector 1 i 12, s'inclou dins d'usos globals, l?ús residencial unifamiliar de categoria tercera, que en el sector 1 no hi era, i en el 12 es generalitzava per a qualsevol categoria. Aquesta categoria tercera determina els locals d'habitatge destinats a famílies encarregades de la guàrdia de les instal·lacions d'ús diferent del d'habitatge.  
En el sector 12 es corregeixen diversos paràmetres, per error d'amidament.  
En Estudi Econòmico- financer i Programa d?Actuació   
Unicament hi ha correccions degudes a errades mecanogràfiques.  
B) Errades en la documentació gràfica (plànols)  
Errada núm. 1  
Es veu en el Pla General d'Ordenació Urbana vigent la manca de tramatge i delimitació completa de la UA-7.6 en P-9.6 de Gestió en Sòl Urbà.  
Errada núm. 2  
La correcció proposa excloure dues borses de sòl urbà dins de la UA- 7.11, que per estar consolidat no havien de ser objecte de reparcel·lació, tal com s'arreplegà després d'una al·legació a l'aprovació inicial.  
Errada núm. 3  
Es tracta del trasllat d'una zona verda i les alineacions dels edificis que hi donen, per tal d'adequar-se a una al·legació al PERI del nucli urbà. Feta la reparcel·lació voluntària restaren adjudicats els solars segons l?ordenació que proposava l'al·legació aprovada, i atés que aquesta ordenació mai no s'ha plasmat en plànols, el Pla General d'Ordenació Urbana arreplegà les alineacions del PERI, i incorregué en l?errada que es pretén de corregir.  
Errada núm. 4  
La correcció proposa incloure en sòl urbà dos números del carrer de Cuba, per tal com un d'ells té llicència d?obres concedida que justifica la seua classificació d'urbà segons el PERI número 2 del Vedat, planejament que va ser assumit pel pla general vigent.  
Errada núm. 5  
La correcció proposa incloure dins del sòl urbà una petita porció d'un xalet que quedà exclosa del planejament vigent.  
Errada núm. 6  
La correcció pretén desqualificar una parcel·la que representa una porció de forest pública a conseqüència del fet que l?esmentada parcel·la figurava com a edificable en el PERI del Vedat i el Pla General d'Ordenació Urbana assumeix íntegrament les determinacions dels PERI del Vedat.  
Vist que l'Ajuntament de Torrent en la sessió plenària d?onze d'abril de 1991 acordà aprovar la correcció d?errades del Pla General d'Ordenació Urbana tal i com apareix en la proposta tramesa.  
Vist que la Comissió, Territorial d'Urbanisme de València en la sessió del 25 de febrer de 1992 acordà emetre un informe, favorable sobre les correccions d'errades esmentades i elevà l'expedient al Conseller d'Obres Públiques, Urbanisme i Transports perquè l'aprove definitivament.  
Atès que d'acord amb l'article 111 de la Llei de Procediment Administratiu, en qualsevol moment l'administració pot rectificar les errades materials o de fet i les aritmètiques, com són aquestes.  
Atés que la tramitació s'ha fet d?acord amb les normes generals del procediment administratiu. El document tramés és suficient.  
Atés que correspon al Conseller d'Obres Públiques, Urbanisme i Transports l'aprovació definitiva de l?esmentada correcció ja que és l?òrgan competent per a l'aprovació definitiva del document corregit i  
Vistos els preceptes legals esmentats, la Llei del Sòl, la Llei de Procediment Administratiu i la resta de normativa aplicable, resolc:  
Aprovar definitivament la correcció de les errades proposada per l'Ajuntament de Torrent que hi ha en el Pla General d'Ordenació Urbana vigent d'acord amb aquest escrit i en els termes de l?esmentada proposta.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 22 d'abril de 1992. - El Conseller d'Obres Públiques, Urbanisme i Transports: Eugenio Burriel de Orueta.